LidanRubinov/Halacha-QA huggingface dataset:
שאלה: ת על השבתת רכב הסעות: יש לי רכב הסעות ויש לי נסיעה קבועה כל יום. יום אחד הייתי עייף מאד וביקשתי מחבר לעשות את הנסיעה. שאלתי אותו אם הוא לא עייף והוא ענה לי שהוא לא עייף ועשה את הנסיעה. בדרך הוא נרדם וכתוצאה מכך האוטו הושבת כליל ועד שהזמנתי רכב חדש לקח 5 חודשים. בנתיים לא עבדתי בכלל ונגרם לי נזק רב. ביום התאונה הוא היה בלחץ ואני הרגעתי אותו שזה יכול לקרות לכל אחד והוא הבטיח שהוא יכסה את כל הנזקים שנגרמו וכך היה למשך חודשיים בערך ואחרי זה הוא הפסיק בטענה שהוא לא בטוח שהוא חייב לשלם רציתי בבקשה לדעת מה הדין. נ.ב הוא עשה טובה ולא בת
תשובה: על פניו נראה שהוא פטור מתשלומים, כיון שהוא עשה לך טובה ע"פ בקשתך, וכיון שאין אני רואה זאת כפשיעה הוא פטור. אבל טוב תעשו אם תלכו שניכם לבית דין תורני שישמע את טענות שניכם ויפסוק הדין באמת.
שאלה: ספק באחד מהעדים בחופה : התחתנתי לפני שנתיים. בחופה ובכתובה, כנהוג, היו שני עדים. עד אחד היה הרב אשר קידש אותנו ומכיר את בעלי שנים רבות. העד הנוסף היה הבעל של אחות של אבי החתן. (אבי החתן נפטר) כלומר, אין קשר דם אבל יש קשר משפחתי על ידי נישואין. נאמר לנו על ידי רב אחר, שחופתינו אינה כשרה מכיוון שהעד אינו כשר להעיד בשל הקרבה המשפחתית. לטענתו עלינו לערוך חופה נוספת, להכין כתובה חדשה, עדים חדשים, מניין וכו. האם יש אמת בדבר? האם אכן איננו נשואים כדת משה וישראל? האם עלינו לערוך חופה נוספת?
תשובה: יש שיטות לפסול כזה. אבל כיון שהיו שם עוד נוכחים שיכולים לשמש כעדים כשרים, לא פוסלים את החופה הזאת ולא צריך לעשות בשביל זה עוד חופה.
שאלה: כשרות של כלים: יש למשפחה בית כשר, משתמשים בילים שעברו טבילה, אבל אחד מהאנשים בבית לא אוכל 100 כשר וקונה דברים בלי הכשר, אבל הכל זה מאכלים שאוכלים שותים אותם קר (כמו מעדן, גלידה, מיץ, עוגיות.) השאלה היא אם חייב שיהיה לו כלים נפרדים שזה גורם לבעיות של בית, או שמכיוון שזה קר, אפשר להמשיך להשתמש בכלים האלו, בלי להכשירם שוב, ולהמשיך כמובן לעודד את אותו בן אדם על הכשרות בבית? הוא לא משתמש בשום דבר חריף. אפשר לשטוף את הכלים עם אותו סקוצ? ושאלה נוספת, אחרי שעשו פופקורן (בלי הכשר) במיקרוגל (שבא בתוך שקית-חבילה) צריך להכשירו? להשאיר תוך דקה כוס עם מים רותחים?
תשובה: ניתן בשעת הדחק (כמו המציאות שתיארת) להמשיך ולהשתמש בכלים, מפני שהמאכלים הקרים אינם אוסרים אותם. אולם יש לשטפם בנפרד משאר הכלים ובמים קרים (ולא במדיח). המיקרוגל אינו צריך הכשרה.
שאלה: מי המזגן למילוי מקווה: האם המים היוצאים ממזגן כשרים למקווה, כלומר, לא שאובים? במידה וכן,האם יש הבדל אם המים "נוצרו" בשבת ע"י הפעלה של שעון שבת?
תשובה: השאלה לא ברורה כי אם יש שם מקוה המים שנכנסים מתבטלים ונהיים כשרים, וליצור מזה מקוה זה משונה.
שאלה: המקור לשחיטה מהתורה: מניין לנו שחיטה, מהיכן בתורה?
תשובה: הגמרא במסכת חולין (דף כח עמוד א) מביאה את דברי רבי בבריתא: רבי אומר "וזבחת... כאשר צויתיך" (דברים יב, כא) מלמד שנצטווה משה על הושט ועל הקנה ועל רוב אחד בעוף ועל רוב שנים בבהמה. ומפרש רש"י שמשה רבינו נצטווה על פרטי השחיטה בעל פה. והתוספות מביא שיש מוצאין סמך מהתורה לפרטי השחיטה המובאים בברייתא. ספר החינוך במצווה תנא הביא את מצוות השחיטה. ואף הרמב"ם מביא נמצווה זו בספר המצוות, עשין מצוה קמ"ו.
שאלה: יום גיבוש בחברה : בחברה שבה אני עובד יש יום גיבוש. כנראה שאופיו יהיה לא צנוע במיוחד, אך לא בטוח. כשביקשתי לבטל את השתתפותי נאמר לי שאני אצטרך לספוג את העלות שהיא מאד גבוהה, כיוון שזה כבר שולם. מה לעשות?
תשובה: אם האוירה לא מתאימה אין התר להשתתף ולא ייתכן שיכפו עליך כפיה מצפונית. אם יעשו כן תפנה לגופים המסיייעים לעובדים ואפילו לבית המשפט. אל תחשוש אם יש צורך בעזרה נעמוד מאחריך.
שאלה: שקר וכיבוד אב ואם: שאלה תיאורתית: נערה בת 18 הלכה לטיול עם הוריה ששיקרו למלון ואמרו שהיא בת 17 כדי לקבל הנחה משמעותית. בקבלה של המלון שאלו את הנערה בת כמה היא. ההורים שלה אמרו לה לשקר ולומר שהיא בת 17 אם שואלים אותה. האם מותר לה לשקר במקרה הזה? אם הדבר אירע בחו"ל וככל הנראה בעל המלון הוא גוי האם זה משנה? האם יש חשש לחילול ה אם הבת לא משקרת וגורמת לכך שהוריה נראים כשקרנים?
תשובה: אסור לאדם לשקר כדי לגרום נזק לאדם אחר או למנוע ממנו רווח המגיע לו. ואפילו במקום שאין מכך נזק לאחרים אסור. ולכן אסור לשקר ולומר שגיל הילדים נמוך ממה שהוא באמת כדי לשלם פחות. ואין בזה הבדל בין לשקר ליהודי לשקר לגוי שכן אסור לגנוב גם דעתו של גוי וכן גזל הגוי אסור, והמשקר על מנת לשלם פחות הרי הוא גוזל את בעל המלון. אומנם אדם חייב בכבוד הוריו, אך במקום שהוריו מבקשים ממנו לעבור עבירה אסור לו לשמוע להם, שהם והוא חייבים בכבוד שמים. ואסור לאדם לעבור עבירות בתואנה שהוא מקיים בזה מצוות כיבוד אב ואם. ולכן אסור לאדם לשקר במצוות הוריו כדי לגזול את בעל המלון. אומנם חכם עיניו בראשו ולא ימתין עד שהוריו יאמרו לבעל המלון או לפקיד הקבלה שקר, אלא יודיע להם מראש שהוא לא מתכוון לשקר, אלא שיעשה זאת בנימוס ובלשון רכה, וישתדל כמה שאפשר לא לפגוע בכבוד הוריו. ומכל מקום גם אם הוריו כבר שיקרו, אין זה מתיר גם לו לשקר, אבל ישתדל לעשות זאת בצורה שלא תפגע בכבוד הוריו. ובכלל אין מדה טובה מן האמת. וראוי להתרחק מן השקר כמה שאפשר. וכמה רעות באות לעולם על ידי אנשים שמתרגלים לדבר בשקרים, וכמה צרות היו נמנעות אילו היו בני אדם מקפידים לומר רק את האמת. וצריך לדעת שבדרך כלל עבירה גוררת עבירה, ומי שמשקר שקר אחד, יאלץ בסוף לשקר גם שקר שני ושלישי כדי להצדיק את עצמו. והאמורא הגדול "רב" אסר על בנו לומר דבר המותר שנראה כשקר, כדי שלא ירגיל עצמו לומר שקרים, שנאמר: לימדו שונם דבר שקר העווה נילאו. (יבמות סג.). ולא כדאי לשקוע במידה רעה כל כך בשביל להרוויח והאמת וה אהבו.
שאלה: יחוד של מנקה עם בעל הבית: אני בת 21 רווקה. האם זה ר שאני מנקה בבית של גבר, חבר של ההורים שלי. והוא נמצא בבית? רוב הזמן נמצא בחדר עבודתו. (הוא פשוט עובד מהבית)
תשובה: אם הוא נמצא שם צריך להקפיד על דיני יחוד, לכן אם זה באותו חדר זה בעיה, ואם זה באותו הבית אבל לא באותו חדר אז צריך להשאיר את דלת הדירה לא סגורה.
שאלה: אמית "אבי מורי": האם בכל פעם שאדם מזכיר את אביו כשמדבר עם אחרים, צריך לומר "אבי מורי"?
תשובה: צריך לומר בכל פעם.
שאלה: להתעטף בציצית ותפילין לפני ברכות השחר: האם מותר בבוקר לומר את ברכות התורה ולאחר מכן להתעטף בציצית ותפילין לפני אמירת ברכות השחר?
תשובה: מותר, אך תמיד עדיף להקדים את ברכות השחר לכל דבר אחר.
שאלה: לסעוד יחד סעודת בשר ודגים: האם מותר ל-2 סועדים כשאחד אוכל בשר והשני דגים לאכול סלט מאותה צלחת?
תשובה: מותר, שעד כדי כך לא גזרו באכילת בשר ודגים.
שאלה: ייחוד עם רווקה: האם לבעל נשוי מותר להתייחד עם אישה רווקה?
תשובה: ודאי שלא. לענין זה לא משנה אם הוא נשוי או לא.
שאלה: בית מדרש בבית הספר: יש בבית הספר בקיבוץ עין הנצי"ב בימי רביעי אחרי הלימודים תוכנית בית מדרש במדרשה. אני מאוד מאוד מאוד מתלבטת אם להישאר בתוכנית הזאת, כי מצד אחד זה מתאים לי מאוד וכיף לי ללמוד תורה עם חברות! מצד שני אני ממש רוצה הביתה כי יש לי המון חוגים (כל יום בשבוע מראשון עד חמישי!!!) ואני מסיימת ב-17:00 3 פעמים בשבוע ואני בקושי מתראה עם משפחתי! האם כדי להישאר בתוכנית למרות שאני בקושי מתראה עם המשפחה בבית?
תשובה: מעלה גדולה יש ללימוד תורה הנעשה מרצון ובבחירה ולא מתוך ההכרח של מסגרת הלימודים, וגם הרושם שלימוד כזה רושם בנפש הלומד הוא גדול. ואכן תמיד בעם ישראל היו מסגרות שעסקו בתורה, כל אחד לפי רמתו ותחומי העניין שלו, וברוך ה' שבדורנו גם נשים ובנות הצטרפו למסורת יפה זו. קשה לי לייעץ כיון שאיני מכיר אותך ולא את המסגרות בהן את לומדת, אבל ממרחק נראה לי שכדאי לך להשאר ללמוד במדרשה, ולפנות זמן אחר למפגש עם המשפחה - שגם הוא חשוב מאוד. אולי אפשר לוותר על חוג אחד, או להקדיש למשפחה יותר זמן בשבת או בערבים וכדומה. כמובן מתוך הסכמה של ההורים - שאני בטוח שישמחו שאלה הן ההתלבטויות שלך. מכל מקום אם תשתפי גם את ההורים בדברים שתלמדי במדרשה - ודאי שכדאי שתשארי, שכן כך תלמדי יותר תורה ותתמלאי בחוכמה ודעת וגם תוכלי לצקת תוכן נעים למפגש שלך עם המשפחה.
שאלה: דעת ר  עקיבא על גירוש האשה: בפרשת כי תצא כתוב: "כי יקח איש אשה.מצא בה ערות דבר.וכתב לה ספר כריתות.". במשנה מסכת גיטין ט י מפרש ר עקיבא: ערוות דבר -אפילו מצא אחרת נאה ממנה (יגרש אותה). כיצד ניתן להסביר את הקלות הבלתי נסבלת של ר עקיבא לגרש את האישה? נא לתת לי תשובה לפשוטו של הטקסט ולא פילוסופיה ומריחה של הנושא מסביב. תשובה אינטלקטואלית בבקשה שתניח דעת שכלתן.
תשובה: שני עניינים כלולים בדבריו של רבי עקיבא: האחד - רבי עקיבא לא אמר שכל מי שראה אישה יפה מאשתו יכול לגרשה, אלא מי שמצא אישה יפה מאשתו, כלומר, הוא כבר התקשר איתה ובירר ומצא שהיא מוכנה להנשא לו אם יתגרש מאישתו הנוכחית. כמובן שמצב זה שגבר נשוי לאשה אחת, מחפש קשרים אינטימיים עם נשים אחרות, ומברר אפשרות להנשא איתן בעודו נשוי לאחרות, רק מפני שהן יפות יותר מאישתו, הוא חמור ביותר. מצב זה גובל כמעט באיסור, שכן אסור לאדם להיות עם אישה אחת ולתת דעתו על אחרת, ואפילו שתיהן נשיו, וקל-וחומר אם אחת מהן אינה אישתו. מיותר להסביר כמה אומללה אישתו, שצריכה לחיות עם אדם שעסוק בלמצוא לה תחליפים, לא בגלל דעותיה, מידותיה, התנהגותה ומסירותה, אלא בגלל המראה של חברתה. אין דבר שפוצע את נפש האדם יותר מן התחושה שאני דחויה ותקועה עם מי שרוצה באחרת. מתוך הבנה מעמיקה לנפשה של האשה מתיר רבי עקיבה לבעל ללכת לחיות עם היפה שבחר ולתת לאישתו למצוא לה בעל שירצה רק אותה. כמובן שגם לדעת רבי עקיבא אין זה דבר שנכון לעשות, ומי שחי כך גורם עוולה גדולה לאישתו, שהיא חברתו ואשת בריתו, אך הלכתית אין טעם לחייב אותם לחיות יחד כל עוד גופה ויופיה של אישה אחרת מפריד ביניהם. והעניין השני: רבי עקיבא מלמד אותנו את ערכם של הנישואים. יופיה של אישה בעיני בעלה הוא מוחלט, לא מפני שאין נשים יפות ממנה, אלא מפני שהבעל מכיר שיופיה האמיתי הוא התכונה הפנימית שלה הקושרת אותה אליו. בעל שהושפל עד כדי בחינת נשים על פי יופיים החיצוני, בעל כורחו מתעלם מהיופי הפנימי של האדם, ומקשר הנשמות שיכול לבוא רק על ידי נישואין, ועל ידי כך משפיל את הנישאין שלו ואת הקשר שלו עם אישתו. במקום לאהוב את טוב ליבה של אישתו, הוא אוהב את גופה בלבד. לדעת רבי עקיבא, ערכו של קשר הנישואים כל כך יקר עד שלא כדי לבזבז אותו על כאלה שאינם יודעים לעריכו ומשפילים אותו לדרגה של תאוות בשרים. אומנם ההלכה אינה כדעת רבי עקיבא, מפני שחכמים ירדו לסוף דעתו של אדם וידעו שגם אם אדם נגרר אחרי יצרו, עדין יש תקוה וניתן לשוב לרומם את הקשר הזוגי. וכל עוד הנר דולק אפשר לתקן (כדברי הבעש"ט). אולם מדבריו של רבי עקיבא למדנו כמה עלינו לרומם את הקשר שלנו עם חברתנו ואשת בריתנו, ולהיכן עלינו לשאוף.
שאלה: ראש השנה ויום הכיפורים: 1. אשמח לדעת מהם הסימנים של ראש השנה, מה בעצם צריך להיות על שולחן ראש השנה, ומהו סדרם של הברכות? 2. האם הפרת הנדרים שבתפילת יום הכיפורים "כל נדרי" הינה מבטלת את כל הנדרים, בין שאני זוכרת ובין שאינני זוכרת, מכל עברי או מתקופה מסויימת בלבד?
תשובה: 1. זה לשון השולחן ערוך (אורח חיים סימן תקפ"ג סעיף א): "יהא אדם רגיל לאכול בר"ה רוביא דהיינו תלתן, כרתי, סילקא ( סלק), תמרי( תמרים), קרא ( דלעת). וכשיאכל רוביא יאמר: יה"ר שירבו זכיותינו  כרתי, יכרתו שונאי ה'  סלקא, יסתלקו אויבינו  תמרי, יתמו שונאי ה'  קרא, יקרע גזר דיננו ויקראו לפניך זכיותינו". ומוסיך על כך הרמ"א שמנהג האשכנזים הוא לקחת רק תפוח בדבש ורימון (אם כי מותר כמובן להוסיף עוד סימנים) : "הגה: ויש נוהגין לאכול תפוח מתוק בדבש, ואומרים: תתחדש עלינו שנה מתוקה, וכן נוהגין. ויש אוכלים רמונים ואומרים: נרבה זכיות כרמון  ונוהגין לאכול בשר שמן וכל מיני מתיקה". והטוב ביותר הוא לקחת מחזור ששם מפורטים כל ה'יהי רצון' וכן מאכלים נוספים שרגילים לאכול כגון דגים, ראש של דג ועוד. 2. עיקר אמירת הכל נדרי הינה לנדרים שננדור מכאן ולהבא (בלי לזכור שכבר ביטלנו מראש), ורק לחלק מהראשונים אמירת כל נדרי מועילה גם על העבר. לכן כדאי מאוד לערוך הפרת נדרים בפני שלושה (או למנות שליח עבורך שיעורך עבורך את ההתרת נדרים) במידה ולא עשית כן בערב ראש השנה.
שאלה: יציאה לבית העלמין: יום ה-30 על אמא זכרונה לברכה יוצא ביום רביעי של השבוע. יום השנה על אבא זכרונו לברכה יוצא למחרת ביום חמישי. האם לצאת פעמיים או אפשר לצאת ביום אחד, ואם כן באיזה יום? (בית העלמין נמצא מחוץ לעיר). אם אפשר תשובה דחוף זה מאוד יעזור כי התאריך מתקרב.(יז אלול)
תשובה: אין צורך לצאת פעמיים. בחרו לכם אחד מהימים לשניהם. אך יום השנה לתפילה, ללימוד ולקדיש יש לשמור לכל אחד.
שאלה: "שכחת" ירושלים: כתוב: "אם אשכחך ירושלם תשכח ימיני:" מה פירוש: "ימיני?" ועוד ממשיך הכתוב ואומר: "תדבק לשוני לחכי אם לא אזכרכי." מה ענין הסימבוליות של דביקת הלשון לחך אם אין את זכירת ירושלם, מה זה בא לבטא ומהו ההיקש?
תשובה: פסוק הזה מבטא את הגעגועים העזים של האומה הגולה אל בית חייה ואל עיר אלוהיה - ירושלים. זכרון ירושלים מלווה אותנו תמיד,כפי שלווה את הגולים שהיו בבל. אלה שראו את ירושלים בתפארתה ובחורבה. יד ימין היא מסמלת את היד החזקה הפועלת ויוצרת. וכוונת הפסוק לומר שאנו כה קשורים לירושלים עד שאם נשכח אותה נרגיש כאילו שכחנו כיצד להפעיל את יד ימין שלנו, כלומר, נאבד את יכולת העשייה והיצירה שלנו. דבקות הלשון לחיך מסמלת מצב של צמא גדול עד כדי כך שהלשון נדבקת לחיך מרוב צמא ואינה יכולה לדבר או לשיר. כך הצמא שלנו לירושלים, שאנו מרווים אותו בגלות בזכרון תפארתה של העיר. ואם נאבד את זכרונותינו נהיה כאדם צמא שאין לו במה להרוות את צימאונו עד שדבקה לשונו לחיכו.
שאלה: חינוך בגן קונסרבטיבי: יש לי קשר עם הורים מתקרבים ששלחו את הילד שלהם בגיל שנתיים לגן קונסרבטיבי מכיוון שאין לדעתם גן דתי מספיק מקצועי באיזור (זה בחו"ל). אשמח לקבל תשובה פשוטה שמובנת גם לאדם שעדיין לא שומר את כל המצוות על הנושא, כמה גרועה השיטה הקונסרבטיבית, כמה חשוב החינוך היהודי דוקא בגיל הכי קטן, ואיך לשכנע שחייבים חינוך דתי גם אם הילד נראה פחות שמח והמצב נראה הרבה פחות יפה ומושך מצד הגן הגננות וכו. (אם אפשר גם להתייחס לשאלה האם זה יותר גרוע מגן לא דתי (מכיון שכאן זה במסוה של יהדות) וגן לא יהודי (פאבליק). בגן הקונסרבטיבי האוכל כשר, האם זה גם קשור).
תשובה: שני מאפיינים יש לחינוך בגיל כל כך צעיר: האחד הוא בניין הרגש וכוחות הנפש של הילד בצורה בריאה, והשני הוא הקישור הנפשי שלו לעולם האמונה. החינוך הדתי האמוני מתאים לנפשו של הילד. הטבעיות הטהורה של הנשמה, תשוקתה לקרבת אלוקים והתאמתה לתכנים של אמונה ויראת שמים מובחנת בגיל הילדות יותר מאשר בגיל מאוחר. וכדברי מרן הרב קוק (מאמרי ראי"ה עמ' 32): ". רואים אנו כמה נוח הוא אז האדם לקבל רגש אלוהי וכמה מוכשר הוא להיות מושפע לחיבת קדושה ויראת שמים". ורק לאחר מכן, בגיל מאוחר יותר, יבוא תורו של בניין עולם הדעת שלו, שעוד ילך ויתפתח כל ימי חייו. ולכן הדגש בגיל כל כך צעיר הוא על מקום בו יוכלו כוחות נפשו להתפתח בצורה בריאה, ויתווסף אליהם קישורו אל הקודש ואל רגש האמונה. לכן ודאי שעדיף לשלוח את הילד לגן בו ילמד על אמונת ישראל ותורה מתוך חום, אהבה ורגש בריא, החשובים להתפתחותו. השיטה הקונסרבטיבית קוראת תיגר על סמכותם של ח ושל גדולי הדורות. אומנם הם רואים עצמם קשורים אל עולם האמונה והתורה, אך הם מרשים לעצמם להוסיף ולגרוע על פי סברתם, והצורך שלהם להתאים את ההלכה אל העולם המודרני עובר לפני אמונתם בקדושת ההלכה עצמה. וודאי שהחינוך שלהם לאמונה אינו בטהרתו כפי שהוא אצל מי שמקבל עליו עול מלכות שמים בשלמות. ואע"פ שכל אלה הם חולים כואבים, נראה שלמרות זאת בגן שלהם (ואת זה צריך לבדוק) לילדים בגיל כל כך צעיר, שעדיין אינם מבינים את החילוקים שבין הזרמים השונים, הם מחנכים לאמונה ולקריאה בשם ה' יותר מאשר בגן חילוני. ולכן, למרות שבגיל מבוגר סכנתם של הקונסרבטיביים גדולה, פעמים אף יותר ממי שמצהיר במפורש שהוא חלוני, כאן נראה שישנה עדיפות בגן שיש בו צד של אמונה, מפני שהילד ממילא אינו מבין את האידאולוגיה שעומדת בבסיס שיטתם. כמובן שכשיגדל יש להעבירו למסגרת אחרת. ולדעתי ודאי שגן קונסרבטיבי עדיף מגן של גויים. עם זאת, אינני מכיר את המציאות בחו"ל ולכן קשה לי להחליט באופן ברור, ובכל מקרה כדאי להתייעץ עם רב מקומי, המכיר את כל צדדי החינוך שבאותו מקום, מתוך הכרתו את הדמויות הפועלות ואת השפעתם על הילד ומשפחתו.
שאלה: ציצית שנקרעו שלשה מחוטיה: המחבר בריש סימן י"ב מביא מחלוקת הראשונים בדין ציצית שנקרעו חוטיה. כאשר לשיטה הראשונה הציצית כשירה כל עוד לכל פתיל נשאר ראש אחד שלם, ואילו ר"ת פוסל כבר כאשר אין שני פתילים שלמים משני הצדדים, כיוון שסובר שאנו מטילים היום 2 חוטים בשביל הלבן ו2 חוטים כנגד התכלת. והרמ"א שם מכריע כר"ת. ושאלתי היא כזאת: כעת,לאחר שהרב פסק שלעניין מספר חוטי התכלת ההכרעה היא כרמב"ם ולא כר"ת - האם עדיין יש מקום ללכת ע"פ פסקו של הרמ"א (למשל במקרה שאין לאדם אפשרות להשיג ציצית חדשה) או שכאן בני אשכנז צריכים לחרוג חריגה חד-פעמית ולא ללכת ע"פ פסק הרמ"א?
תשובה: יהודי אשכנז סוברים שבתכלת מחצית לבן ומחצית תכלת כדעת בעלי התוספות, ואם היינו מקיימים כל השנים את המצוה כמו שהיא אז ודאי שהיינו צריכים לפסוק כדעת חכמי אשכנז. אולם זו מצוה שאנחנו זוכים לחדש אותה בימינו, וכותב ר' מאיר שמחה מדווינס בספרו אור שמח להוכיח מהירושלמי שהעיקר כמו הרמב"ם וגם המקובלים אומרים שהעיקר כמו הרמב"ם לכן בזמנינו שאנו זוכים לחידוש של המצוה אנו סוברים כמו הרמב"ם, למרות שחכמי אשכנז סוברים חצי חצי.
שאלה: כתב מחילה לביטול אירוסין: אני וארוסתי לשעבר החלטנו לבטל את האירוסין. האם יש נוסח קבוע לכתב מחילה? ואם אין האם אפשר להציג נוסח שאפשר יהיה להעתיק אותו לטובת שני הצדדים. כדי שנוכל להחליף ביננו כתבי מחילה
תשובה: אין נוסח מוגדר. להלן נוסח שתוכל להשתמש בו: אנו פלוני ופלונית באנו בברית שידוכים מיום זה וזה. לאחר תקופה מסויימת אנו ברצוננו הגמור הסכמנו לבטל את קשר השידוכים שהיה ביננו. אנו מוחלים אחד לשני על כל תביעה ממונית ועל כל הקפדה אישית בכל ענין שקשור לביטול השידוכים. אנו מבקשים מחילה אחד מן השני אם פגענו ועשינו משהו שלא כהוגן אחד לשני. אנו מוחלים על כל הקפדה בלב או על כל דיבור שלא כהוגן. אנו מתפללים שיהיה סיעתא דשמיא והצלחה בדרך החדשה שכל אחד מן הצדדים יבחר לעשות. על כך באנו על החתום ביום _______ שיהיה לכם בהצלחה רבה בהמשך.
שאלה: שאלות בטהרת המשפחה: שמחתי לראות כי ישנה אפשרות לשאול שאלות דחופות בנושא טהרה המשפחה ולקבל תשובה תוך שלוש שעות. אולם היות ולא ראיתי כאן שום תשובה בנושאים רציתי לדעת האם השירות החשוב הזה פועל כבר וניתן לסמוך עליו? ותזכו למצוות
תשובה: ב"ה בית ההוראה פועל מזה מספר חדשים במלוא המרץ, ועונה מידי יום על שאלות רבות. אכן, רובן המוחלט של השאלות והתשובות אינן מפורסמות, בשל הקפדתנו הרבה שלא לפרסם דברים שהצניעות יפה להן. נשמח לעמוד לשרותך ולסייע לך בעת הצורך.
שאלה: מנוע של בלנדר: 1. יש לי בלנדר "מקל" שמורכב ממנוע שניתן לחבר אליו טוחן, מעבד מזון, מקצף ומקלות לישה. אני צריכה כרגע רק את המעבד מזון. האם אפשר לשמור את שאר החלקים לפסח, ולהשתמש באותו מנוע בפסח? אמנם הוא לפעמים מתלכלך אך בעיקרון אין מגע של האוכל איתו. 2. יש לי מכשיר מעבד מזון גדול שיש לו קערה מיוחדת. הקערה חלבית (מחלב קר). אם אני מכינה בה בצק לחלות האם מותר לאכול החלות בארוחה בשרית?
תשובה: 1. אם אין מגע אז לא נראה שצריך לחשוש. 2. אם כל השימוש הוא בחלב קר וזה היה נקי לפני ששמת את הבצק הפרוה- אין שום בעיה.
שאלה: למי לתת סנדקאות: אני כרגע בחודש השישי להריוני ומצפה לבן בע"ה ויש לי כבר בת בכורה. השאלה שלי היא למי לתת להיות הסנדק בברית. ישנם חילוקי דעות ביני ובין בעלי, שאומר שאביו צריך להיות הסנדק למרות שכבר יש לו נכד בכור שהוא היה הסנדק שלו והוא גם קרוי על שמו, או לאבא שלי שאין לו בנים (אני בתו הבכורה שמביאה לו נכד ראשון). יש לציין כי חמי הוא בעל תשובה ואילו אבי הינו לא ממש שומר תורה ומצוות ולא מניח תפילין אבל הוא אדם טוב ויש לו יראת שמיים שמתחבאת בתוך תוכו. אני מאמינה ומקווה שאם יהיה הסנדק יפתחו לו שערי שמיים והוא ישמור תורה ומצוות. אני לא רוצה לפגוע באבי הוא חשוב לי מאוד ואני יודעת שהוא ואמי יפגעו מאוד אבל גם חוששת שחמי וחמותי יפגעו, הם גם אומרים שזה המנהג לתת לאבא של הבעל. מה עלינו לעשות רוצה עם כולם ושאף אחד לא יפגע. על התשובה מראש.
תשובה: מי מהסבים שיוותר לשני יהיו לו זכויות רבות. אין הצדקה להפגע מזה שנותנים הסנדקאות לאחר. בעזרת ד' תלדי עוד בנים וכל הסבים יזכו במצוה הזו.
שאלה: כיסוי ראש בתפילה וברכה: קראתי את ההלכות הכתובות שנכתבו לגבי שאלה זו, אך לא הבנתי מספיק. אני לא נוהגת לשים כיסוי ראש בביתי. האם בשעת תפילה יש צורך בכיסוי ראש והאם יש הבדל בין שעת ברכה לתפילה וכיו"ב?
תשובה: דעת מרן הרב עובדיה יוסף היא כי נשים נשואות חייבות בכסוי ראש בזמן תפילה וברכות אפילו הן בביתן לבדן. ודעת מרן הגרש"ז אויערבך היא כי ראוי שתכסנה את ראשן אך אינן חייבות בזה (ונראה לענ"ד כי יש מקום להחמיר במיוחד בברכת המזון ובתפילת עמידה).
שאלה: אכילה מחוץ למסעדה: ראיתי את תשובת הרב בעניין זה: שאלה: קראתי שמי שאוכל ברחוב דומה לכלב האוכל בשוק והבנתי שגם מי שאוכל במסעדה נחשב לאחד כזה, האם זה נכון? ובכלל כיום זה דבר די מקובל לאכול במסעדות מה שאולי לא היה מקובל פעם, אז האם הדין הזה עדיין תקף לימינו? והאם כשיש מושבים גם בתוך המסעדה וגם מחוץ לה יש הבדל בזה?
תשובה: האוכל במסעדה לא נכלל בזה. מי שאכל ברחוב אלו אנשים לא מכובדים, וזה נחשב להתנהגות לא מכובדת. היום לא מקובל לראות בזה תופעה שלילית. אך אמרו לי שבאמת מי שאוכל במושבים שנמצאים מחוץ למסעדה (אך שייכים למסעדה עצמה) גם בזה ישנה בעיה. ורציתי לדעת אם באמת אסור לאכול מחוץ למסעדה, ומה לגבי בקניון מחוץ למסעדה, האם יש חילוק בענין זה? תשובה: לפי הווי החיים של היום זה לא נחשב אצל אנשים לדבר מכוער, ויכול להיות שהשתנו המנהגים בדבר הזה. בכל זאת אני לא אומר ללכת לכתחילה ללכת לאכול שם, אבל אם אתה הולך זה לא מראה על זילות כמו שהיה באותם דורות.
שאלה: הפרת התחייבות: אצלנו ביישוב היה צהרון מסו בשנה שעברה, השנה הודיעו שלא יהיה כי אין מימון, כתוצאה מכך היו נשים שהקימו צהרון פרטי ואנשים סיכמו איתם שהם ישלחו את הילדים אליהם, שבועיים לאחר תחילת שנת הלימודים פתאום הודיעו שיש מימון. האם מותר לעזוב את הנשים הללו לטובת הצהרון המסו? יש לציין שלאחר הסבסוד המחיר הוא שליש מהמחיר הפרטי. כמו כן, אותן משפחות שהתחייבו לא חתמו איזה חוזה או עשו איזשהו קניין.
תשובה: יש לראות האם המקובל בצהרון שהיה עד כה הוא להתחייב בת שנתי או בת חודשי. אם המקובל הוא חודשי הרי גם בצהרון החדש שהוקם סביר להניח שהחיוב היה חודשי, ולכן אין שום מניעה להוציא את הילדים בסוף החודש. (או להוציא לפני סוף החודש ולשלם את כל החודש.) אך אם החיוב שנתי, או משום שכך היה מקובל בצהרון הקודם או משום שכך סוכם בפירוש, הרי שאין ביכולתם של ההורים להפר את החוזה עם מפעילי הצהרון. הדין שבפנינו מבוסס על הנפסק בשו"ע חו"מ סימן שלג, שכאשר הפועל החל במלאכתו לא יכול בעל הבית לבטל את העסק עמו לאותו פרק הזמן שנשכר לו. (אומנם ביחס לגובה הת במצב של ביטול עסקה יש כמה פרטי דינים.) הרב חננאל פאטשינו.
שאלה: יורד לאומנותו בחוג חדש של טקוונדו: אצלנו ביישוב היה חוג של קרטה במשך מספר שנים, כל משתתף היה משלם למורה באופן אישי, כך ששכרו היה בנוי על מספר התלמידים. השנה רכזת הקהילה החליטה להוסיף חוג של טקוונדו, היא אמרה שחוג הקרטה לא מתרומם, ושהמורה לטקוונדו הוא יותר קריזמטי ויסחוף יותר ילדים. המורה לקרטה מתקומם כיון שהוא מפסיד תלמידים, לטענתו זה אותו חוג ממש. האם מותר לרכזת הקהילה לפתוח את החוג הנוסף?
תשובה: "לא עשה לרעהו רעה - שלא ירד לאומנות חבירו" (מסכת מכות כד. ) הגדרת האיסור בדין יורד לאומנות חבירו מורכבת, שכן אינו בגדר הגזל הקלאסי, שלוקחים ממון מיד הבעלים וכן אינו מזיק ישירות אלא רק על ידי מניעת רווח. ואכן מגדיר את האיסור מרן הבית יוסף (חו"מ קנו) "מדרבנן בעלמא מפני תיקון העולם" (ויש סוברים מדאורייתא). עיקר הסוגיא במסכת בבא בתרא כא הדיון בגמרא הוא בדבר העמדת רחיים נוספות על הקיימות כבר בעיר. יש לדון האם כזה הוא המצב בנידון שבשאלה, היינו, האם 'קארטה' ו'טקוונדו' נחשבים כאותה אומנות, או שמא כשתי אומניות שונות. משני היבטים שונים נראה לומר שאלה שתי אומנויות שונות: א) הסחורה הנמכרת בחוג היא הידע של המורה וצורת הקנייתו לתלמידים. כאמור בשאלה, רכזת הקהילה טוענת שהמורה לקראטה שונה מזה של הטקוונדו ויסחוף יותר תלמידים. ב) בצורה אובייקטיבית 'קארטה' ו'טקוונדו' הן שתי אומנויות לחימה שונות, ולכן התוצאה שילדים יעברו לחוג ה'טקוונדו' לא תגדיר אותם כאומנות זהה. וכי אם יפתח חוג כדור-סל ויעברו ילדים נאמר שכדור-סל ו'קארטה' הם אותה אומנות? אף אם נערער על הקביעה הנ"ל שאלה שתי אומנויות, ישנו יסוד חשוב שנפסק להלכה ברמ"א (חושן משפט סימן קנו) שהאפשרות למחות בבעל אומנות זהה היא רק כאשר הם מוכרים באותם תנאים, וסחורה באותו טיב, וכך כתוב ברמ"א: י"א הא דבני העיר יכולין למחות בבני עיר אחרת, היינו דוקא בדליכא פסידא ללקוחות, שמוכרין כשאר בני העיר וגם סחורתם אינה טובה יותר משל בני העיר, אבל אם נותנין יותר בזול, או שהיא יותר טובה, שאז נהנין הלוקחין מהן, אין מוכרי הסחורות יכולים למחות (הרא"ש וטור בשם הר"י הלוי), ממילא, השיקול של טובת הלקוחות משפיע על מתן אפשרות לפתוח אומנות דומה באותו מקום. יש פוסקים שהרחיבו את העיקרון הנ"ל אף על שינוי בתנאי השירות, נוחיות הלקוחות, משלוחים וכד'. זהו יסוד חשוב, שאם לא כן, לא נוכל לקיים חיי מסחר תקינים, והראשון שיפתח חוג יהיה המחזיק הבלעדי בזכות הזו ולא יצטרך לספק סחורה משובחת, ונמצא שהלקוחות מפסידים את האפשרות ליהנות בסביבתם מסחורה משובחת יותר. בנידון שבשאלה, זוהי אכן טענת רכזת הקהילה, שהחוג השני יהיה יותר מוצלח. ולא על נתון זה חלק המורה לקארטה אלא טען שהחוגים בהגדרתם זהים. נמצא לפי דברינו: שאין בפתיחת חוג ה'טקוונדו' משום יורד לאומנות חבירו, ומותר לפותחו. אלא שכל מה שנכתב כאן עדיין לא יכול להפסק להלכה כיוון שחסרים נתונים חשובים, כגון: מדוע חוג הקארטה לא מתרומם (מורה לא מוצלח או חוסר היענות וכד'), מה הם כל שיקוליה של רכזת הקהילה, האם יש למורה הקארטה חוזה או הסכמה בע"פ עם היישוב, האם שני המורים הם בני המקום, האם המורה לטקוונדו אכן יותר מוצלח ויסחוף יותר תלמידים- על בסיס מה החליטה כך הרכזת? תשובות לשאלות הנ"ל עשויות להכריע לאסור לפתוח את חוג ה'טקוונדו' או לפחות להגדיר את פתיחתו כמעשה שמותר אך לא ראוי, מאידך יכולות להתיר בשופי את פתיחתו. שנה טובה!! ינון זמיר
שאלה: ביטול של בעל מלאכה: קבעתי עם אינסטלטור שיבוא בזמן מסויים, לאחר זמן מצאתי משהו שיעשה את העבודה במחיר זול מזה, האם מותר לי לבטל את האינסטלטור הקודם? יש לציין שאני אוכל לבטל רק בבוקר של היום שקבענו ואני חושש שהוא יפסיד. אם העובד השני יותר טוב, זה משנה את העובדה?
תשובה: אם זה גורם לו הפסד זה בעיה וצריך לפצות אותו. כי אם הוא קבע עם ראובן לבוא ובגלל זה לא יכל לבוא לשמעון אזי זה גורם לו הפסד וצריך לפצות אבל אם זה לא גרם לו הפסד אין בעיה.
שאלה: אשכנזיה שהתחתנה עם ספרדי- הלכות נידה: אני אשכנזיה והתחתנתי עם ספרדי. האם בדיני טבילה, חפיפה וכו אני צריכה לנהוג כמו אמא שלי או כמו אמא של בעלי? כמו כן, האם עלי לנהוג כך גם בהדלקת נרות ובהפרשת חלה?
תשובה: האשה מקבלת מנהגי בעלה, או כי הזוג הופך לחטיבה אחת ולכן נוהגים מנהג אחד או משום שהילדים לא יקבלו מסרים שונים ויהיה דין אחד בבית. לכן דברים שהם משותפים האשה חייבת ללכת לפי בעלה, אבל דברים שבינה לעצמה היא יכולה לעשות כפי ביתה, לדוגמא היא יכולה לטבול כמו שהיא למדה מאמא.